René Crevel
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
René Crevel var en fransk forfatter. Han var opprinnelig dadaist og surrealist i kretsen omkring André Breton. Fra 1927 var han medlem av det franske kommunistpartiet, men ble ekskludert fra partiet i 1933.
Crevel skrev romaner med brodd mot borgerskapet og fascismen i en eksperimenterende stil fylt av voldsomme bilder, for eksempel Mon Corps et moi (1925), La Mort difficile (1927) og Les Pieds dans le plat (1933). Han skrev også betydningsfulle essayer, blant annet om Salvador Dalí og Denis Diderot. Han begikk selvmord. Les mer i Store norske leksikon Frankrikes litteratur litteratur Frankrikes historie roman sakprosa Eksterne lenker Le Maitron: René Crevel